मारीन ले पेन की एक समस्या है. चुनाव सर्वेक्षणों में वह अभी भी इमानुएल माक्रों के 60 प्रतिशत की तुलना में 40 प्रतिशत के साथ पीछे चल रही हैं. और अमेरिकी राष्ट्रपति चुनावों या ब्रेक्जिट के जनमत संग्रह के विपरीत जब सर्वेक्षणों के नतीजे गलत साबित हुए थे, फ्रांस मे पहले चरण के चुनावों में सर्वेक्षण के आंकड़ें सही रहे थे. इसलिए चुनाव से ठीक पहले ले पेन अंतर को पाटने की कोशिश में लगी हैं. अब वे उन मतदाताओं को लुभाने में लगी हैं जो आम तौर पर कंजरवेटिव या वामपंथी उम्मीदवारों को चुनते हैं, लेकिन उनके विचार कम से कम आंशिक रूप से उनके कार्यक्रम से मिलते हैं. और ऐसे मतदाताओं की संख्या कम नहीं है.